Source: http://www.bihon.ro/finala-csm-digi-oradea-steaua-se-va-decide-in-meciul-cinci/1647264
Timestamp: 2018-02-18 03:27:03+00:00

Document:
Finala CSM Digi Oradea – Steaua se va decide în meciul cinci - BIHON
Finala CSM Digi Oradea - Steaua se va decide în meciul cinci
Finala CSM Digi Oradea – Steaua se va decide în meciul cinci
la	24. mai 2016 21:59	 Reactualizat la:	 25. mai 2016 12:24
CSM Digi a egalat scorul general cu Steaua, după victoriile din partidele 3 şi 4.
CSM a câștigat meciul trei
FOTO: Finala CSM Digi Oradea – Steaua
Poloiştii orădeni au reuşit să învingă Steaua cu scorurile de 7-4, respectiv 11-10 (după executarea penalty-urilor de departajare), după două meciuri deosebit de echilibrate şi dramatice.
CSM Digi a câştigat la un scor concludent partida de luni, dar gazdele s-au detaşat abia în ultimul sfert, în care a avut o prestaţie de excepţie, marcând patru goluri fără a primi niciunul.
Meciul de marţi seară a fost extrem de tensionat şi a necesitat lovituri de la 5 metri pentru stabilirea învingătoarei. Steaua s-a aflat la conducere în cvasitotalitatea timpului de joc, la diferenţe de unul sau maximum două goluri, dar echipa noastră a depus eforturi deosebite pentru a egala. Situaţia orădenilor s-a complicat şi mai mult după descalificarea lui Popoviciu (’19) şi Chioveanu (’25), gazdele având în continuare posibilităţi foarte limitate de înlocuire a jucătorilor din apă.
Loteria penalty-urilor
CSM Digi a restabilit egalitatea în ultimul minut (scor 7-7), prin Ramiro Georgescu, care a făcut ieri un meci mare, aducându-şi o contribuţie importantă la succes prin cele trei goluri marcate în timpul regulamentar, plus unul la penalty-urile de departajare. Dar principalul artizan al victoriilor orădene a fost portarul Gojko Pjetlovic, care a prins două zile de excepţie, având nenumărate intervenţii salvatoare, prin care şi-a ţinut echipa în joc, în ambele partide. La loteria loviturilor de la 5 metri au marcat Negrean, M. Gheorghe, R. Georgescu şi Cupic (a ratat Markovic), respectiv Murisic, Filipovic şi Krizman (au ratat Diaconu şi Teohari).
Meciul 5 al finalei, care va decide campioana, se va disputa vineri, la Bucureşti.
Bazinul Olimpic „Ioan Alexandrescu”. Spectatori: circa 600
CSM Digi Oradea – Steaua 7-4 (2-0, 0-2, 1-2, 4-0) şi 11-10 (1-1, 1-2, 3-2, 2-2; 4-3 după loviturile de la 5 metri)
CSM Digi: Pjetlovic, D. Creţu – portari; R. Szabó, Negrean 1+3 (1 din penalty), D. Markovic 2+1, Chioveanu 1+0, Popoviciu, R. Georgescu 0+4 (1 din penalty), Cupic 2 (1 din penalty)+1 (din penalty), Dunca, M. Gheorghe 1+2 (1 din penalty), Remeş, Kováts. Antrenor: Kádár Kálmán. Secund: Ciprian Câmpianu
Steaua: Stoenescu, Drăguşin – portari; Filipovic 0+2 (1 din penalty), Ianc 1+0, Diaconu 1+0, Teohari 0+1, Buşilă, Murisic 2+4 (1 din penalty), Krizman 0+1 (din penalty), P. Popescu 0+1, Ghiban, Goanţă, Robu, Călin 0+1. Antrenor: Andrei Iosep. Secund: Răzvan Cristescu
Dunca şi Ghiban au jucat doar în meciul de ieri, fiind suspendaţi în cel de luni.
Arbitri: Dragan Stampalja, Nenad Peris (Croaţia)
Superiorităţi numerice: 8-4 şi 13-9
Descalificări pentru 3 eliminări: Popoviciu, Chioveanu / Ghiban, toţi în meciul de marți
Taguri: csm digi oradea, finala, polo, steaua
Începe Final Eight Cupa României! CSM Oradea întâlnește Phoenix Galați
CSM Oradea a câştigat turneul de la Sighişoara

References: CSM 
 CSM 
 CSM 

CSM 

CSM 
 CSM 

CSM 

CSM 

CSM 

CSM 
 csm 
 CSM 

CSM